BSF जवानों ने खदेड़ा, इलाके में सर्च ऑपरेशन चलाया, हेरोइन से भरा पैकेट बरामद
पंजाब में भारत-पाकिस्तान सरहद पर रविवार रात को ड्रोन की मूवमेंट हुई, जिसे BSF जवानों ने खदेड़ दिया।
पंजाब में भारत-पाकिस्तान सरहद पर रविवार रात को ड्रोन की मूवमेंट हुई, जिसे BSF जवानों ने खदेड़ दिया। उसके बाद इलाके में सर्च ऑपरेशन चलाया गया तो पीले रंग का पैकेट मिला, जिसमें हेरोइन भरी थी। पुलिस ने पैकेट को जब्त करके केस दर्ज कर लिया है।
गश्त पर थे 182 बटालियन के जवान
मिली जानकारी के अनुसार, फिरोजपुर बॉर्डर रेंज में BOP लक्खा सिंह वाला हिठाड़ के पास जवान गश्त पर थे। इस दौरान आसमान में ड्रोन मंडराता दिखा तो जवानों ने फायरिंग करके उसे खदेड़ दिया। घटना की सूचना जवानों ने BSF के आला अधिकारियों को दी।
इसगे बाद पुलिस जवानों के साथ मिलकर इलाके समर्च ऑपरेशन चलाया गया तो BSF की 182 बटालियन के जवानों को एक पीले रंग का पैकेट मिला। इस पैकेट में करीब डेढ़ किलो हेरोइन मिली। एक हुक और इंडिकेटर भी लगा हुआ था, जिसे जब्त कर लिया गया।